Hajo Holborn

Hajo Holborn (1902–1969) var en tyskfødt amerikansk historiker og en ledende spesialist på moderne tysk historie.Krieger, L. (1970). Note on Hajo Holborn's Unfinished Business. Central European History, 3(1-2), 172-175.Kohn, H., & Holborn, H. (1970). Hajo Holborn's" History of Modern Germany": 1840-1945 by Hajo Holborn. Central European History  Vol. 3, No. 1/2, In Memory of Hajo Holborn, 1902-1969 (Mar. - Jun., 1970), pp. 140-156. Holborn var professor i Berlin og reiste til USA med familien etter nazistenes maktovertakelse. Holborn var professor i historie ved Yale University og valgt til president i American Historical Association. Holborn medvirket blant annet til den amerikanske okkupasjonspolitikken for Vest-Tyskland etter andre verdenskrig. 

Bakgrunn og familie
Hajo Holborn ble født 18. mai 1902 i Berlin. Han var sønn av Ludwig Holborn som var professor i fysikk og direktør for Tysklands meteorologiske institutt. Han var gift med Annemarie Bettmann som var datter av en professor i medisin og av jødisk bakgrunn.Ritter, G. A. (2006). Meinecke’s Protégés: German Émigré Historians between two worlds. Bulletin of the German Historical Institute, 39, 23-38. Fornavnet Hajo er frisisk og kom fra morens familie. Holborn studerte Max Webers sosiologiske tilnærming til historie og han fikk interesse for filosofi gjennom Ernst Troeltsch. 

Hans datter, Hanna Holborn Gray, er også historiker, og var professor ved Yale og var i femten år rektor ved University of Chicago. Holborns kone og barna Hanna og Fred (Frederick) reiste sammen med Hajo til USA i 1934. Louise Holborn, Hajo Holborns søster, forlot også Tyskland og ble professor ved Connecticut College. Frederick Holborn var John F. Kennedys assistent fra 1959 og underviste senere i internasjonale relasjoner ved Johns Hopkins University.

Holborn døde i Bonn i fødelandet 20. juni 1969, dagen etter at han som den første mottok Bundestags Inter Nationes-pris for mellomfolkelig forståelse. Han var alvorlig syk de siste leveårene.

Virke
Holborn tok doktograden i 1924 med Friedrich Meinecke som veileder og ble etter en periode som privatdozent i Heidelberg (1926-1931) professor i historie og internasjonale relasjoner ved den private Deutsche Hochschule für Politik (etter andre verdenskrig integrert i Freie Universität Berlin) i 1931. Professoratet var finansiert av Carnegie Foundation. Samtidig var han lektor ved Berlins universitet. 
Til USA
Han forlot Tyskland sommeren 1933 (offisielt på studiereise) etter nazistenes maktovertakelse og ble senere samme år avskjediget fra professoratet. Nicholas Murray Butler, som var styreformann i Carnegie og rektor ved Columbia University, besøkte Berlin våren 1933 og var sjokkert over det han opplevde. Butler trakk tilbake finansieringen av professoratet i Berlin og tilbød i stedet å finansiere et professorat for Holborn ved det universitetet Holborn valgte. Nazistenes maktovertakelse ble fulgt av en bølge med utvandring av akademikere til USA, fra Deutsche Hochschule für Politik utvandret halvparten av de ansatte.  

Fra London reiste han videre til USA, der han i 1934 ble gjesteprofessor ved Yale med lønnen delvis dekket av Rockefeller Foundation. I 1940 ble han professor samme sted. I 1959 ble han «Sterling Professor», den høyeste tittelen ved Yale, og fortsatte sitt arbeid der til han døde. I 1967 ble han president i American Historical Association, den første født og utdannet utenfor USA som ble valgt til dette vervet.Wegener, Jens (2012). ""An Organisation, European in Character"—European Agency and American Control at the Centre Européen, 1925–1940". In Kriege, John; Rausch, Helke. American Foundations and the Coproduction of World Order in the Twentieth Century. Vandenhoeck & Ruprecht. p. 60. Holborn var gjesteprofessor ved Harvard, Stanford, Columbia og Universitetet i Wien. 

Siste bind for perioden 1840-1945 av det store verket A History of Modern Germany ble fullført rett før han døde.Langer, W. L. (1970). A History of Modern Germany, 1840-1945 Hajo Holborn. The Journal of Modern History  Vol. 42, No. 2 (1970), pp. 286-290  Holborn var spesielt opptatt av åndslivet i Tysklands utvikling: det religiøse, kunstneriske og intellektuelle liv i landet. Holborn mente at Tysklands tragiske historie i første halvdel av 1900-tallet skyldtes at liberale ideer og opplysningstiden ikke hadde trengt inn i det tyske borgerskapet.  Han mente det var skadelig for historiefaget at det ble delt opp i spesialiserte felt. I 1929 fikk han i oppdrag å skrive historien om Weimar-forfatningens opprinnelse. Arbeidet ble avbrutt av reisen til USA, men arkivet fra prosjektet ble med i flyttelasset og dokumentene oppbevares av biblioteket ved Yale.

Holborn ble amerikansk statsborger. Under andre verdenskrig arbeidet han for USAs Office of Strategic Services (OSS, CIAs forløper). I krigens to siste år ledet Holborn der avdelingen for forskning og analyse, særlig med forberedelse av okkupasjonen av Tyskland etter krigen. Blant annet bidro Holborn med historisk kunnskap om militære okkupasjoner. Etter krigen ble Holborn rådgiver for John Hilldring i USAs utenriksdepartement, Hilldring hadde ansvar for de okkuperte områdene. Holborn hadde betydelig innflytelse på etterkrigstidens politiske organisering av Tyskland, særlig den mindre hardhendte politikken annonsert av James F. Byrnes i september 1946. Han hadde stor sans for Roosevelt og New Deal som han mente svarte godt til hans egne politiske overbevisninger. 

Blant Holborns studenter og venner var Fritz Stern.Stern, F. (2006). Five Germanys I have known. A History & Memoir . Macmillan. Peter Gay, en ledende amerikansk historiker og tyskfødt som Holborn, studerte under Holborn.Fair-Schulz, A., & Kessler, M. (Eds.). (2011). German scholars in exile: new studies in intellectual history. Lexington Books. Holborns mange doktorgradsstudenter endte ofte opp som professorer ved de ledende universitetene i USA.

Utmerkelser
Han fikk honorære grader fra University of Chicago og Freie Universität Berlin. Han ble tatt opp i Forbundsrepublikken Tysklands fortjenstorden. Han ble tildelt Inter Nationes-prisen (1969) for sitt arbeid for å styrke forståelsen mellom USA og Tyskland (Inter Nationes var en uavhengig institusjon som drev formidling av tysk kultur internasjonalt, slått sammen med Goethe-Institut i 2000). Han mottok prisen i Bonn og døde der dagen etter.Gerhard, D. (1970). Hajo Holborn: Reminiscences. Central European History, 3(1-2), 9-16.https://www.cambridge.org/core/journals/central-european-history/article/hajo-holborn-19021969/1D1A1BD19B0BDAD1DFAED91325ECE5A6

Verk (utvalg)
 A History of Modern Germany, 3 bind, Princeton, N.J. : Princeton University Press, 1959-1969 (på tysk Deutsche Geschichte in der Neuzeit. 3 Bände, Oldenbourg, München 1969–1971).
 American military government. Its Organization and Policies. Infantry Journal Press, Washington 1947.
 Der Zusammenbruch des europäischen Staatensystems. Kohlhammer, Stuttgart 1954.
 The Collapse of the European Political System, 1914-45. World Politics (1949). Vol.1(4), pp. 442-466
 Deutschland und die Türkei, 1878-1890. Doktoravhandling 1924 (publisert 1926).
 Bismarcks Europäische Politik zu Beginn der siebziger Jahre und die Mission Radowitz. Verlag-Ges. für Politik und Geschichte, 1925.

 Referanser 

 Litteratur
The Responsibility of Power: Historical Essays in Honor of Hajo Holborn, London: Macmillan, 1968/New York: Doubleday, 1967 (redigert av Fritz Stern og Leonard Krieger).

Kategori:Historikere fra USA
Kategori:Tyske historikere
Kategori:Personer fra Berlin
Kategori:Professorer ved Yale University
Kategori:Forbundsrepublikken Tysklands fortjenstorden